Source: https://finlex.fi/fi/laki/alkup/2002/20021175
Timestamp: 2019-10-21 22:47:42+00:00
Document Index: 16690041

Matched Legal Cases: ['§5', '§41', '§42', '§42', '§66', '§66']

Valtioneuvoston asetus valtion talousarviosta… 1175/2002 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 2002 › 1175/2002
kumotaan valtion talousarviosta 11 päivänä joulukuuta 1992 annetun asetuksen (1243/1992) 60 §, sellaisena kuin se on asetuksessa 600/1997,
muutetaan 41 c §:n 1 momentti, 42 d §:n 2 momentti, 42 f §:n 1 momentti ja 66 c §:n 1 momentin 3 kohta,
sellaisina kuin niistä ovat 41 c §:n 1 momentti asetuksessa 1054/2000, 42 d §:n 2 momentti ja 42 f §:n 1 momentti asetuksessa 1111/1998 ja 66 c §:n 1 momentti mainitussa asetuksessa 600/1997,
lisätään asetukseen uusi 5 a ja 5 b §, 42 d §:ään uusi 2 momentti, jolloin muutettu 2 momentti ja nykyinen 3 ja 4 momentti siirtyvät 3―5 momentiksi, 66 b §:ään uusi 4 momentti, jolloin nykyinen 4 momentti siirtyy 5 momentiksi, sellaisina kuin niistä ovat 42 d § mainitussa asetuksessa 1111/1998 ja 66 b § mainitussa asetuksessa 600/1997, seuraavasti:
Maksullisen toiminnan tulon ja muun sekalaisen tulon sekä kulutus-, sijoitus- ja muun menon kohdentamisperusteena on suoritteen luovuttaminen tai tuotannontekijän vastaanottaminen (suoriteperuste) tai tulon taikka menon kertyminen laissa säädetyn tai muuten tehdyn sitoumuksen mukaisten velvoitteiden perusteella (suoriteperustetta vastaava peruste), jollei jäljempänä toisin säädetä. Korkotulo kohdennetaan siihen varainhoitovuoteen kuuluvaksi, jolta se kertyy lain säännöksen tai tehdyn sitoumuksen perusteella. Vähäinen tulo ja meno voidaan kohdentaa myös maksuun perustuen (maksuperuste).
Valtionvelan kuoletus ja korko, valtionvelan ottamiseen tai vähentämiseen liittyvä emissio- ja pääomatappio ja valtionvelan korkoa tai pääomaa suojaavista johdannaisista aiheutuva meno kohdennetaan maksuperusteella. Maksuperusteella kohdennetaan myös valtion lainanotto, valtionvelan ottamiseen tai vähentämiseen liittyvä pääoma- tai emissiovoitto ja valtionvelan korkoa tai pääomaa suojaavista johdannaisista kertyvä tulo.
Sen estämättä, mitä 41 b §:n 2 momentissa, 44 §:n 3 momentissa, 46 §:n 2 momentissa ja 47 §:n 1 momentissa säädetään, valtiokonttori voi koneellisen tietovälineen käyttämiseksi kirjanpidossa antaa virastolle, laitokselle ja talousarvion ulkopuolella olevalle valtion rahastolle luvan poiketa 47 §:n 2 ja 4 momentissa sekä 49 §:ssä tarkoitetuista toiminnoista. Samalla valtiokonttori voi antaa luvan ottaa kirjanpitoon 36 §:ssä tarkoitetut tositteet konekielisinä sekä tehdä 38 §:n 3 momentissa ja 39 §:n 1 momentissa tarkoitetut toiminnot konekielisinä. Jos valtiokonttori antaa virastolle, laitokselle tai talousarvion ulkopuolella olevalle rahastolle tässä momentissa tarkoitetun luvan, luvan saaneen on kuukausittain täsmäytyksin osoitettava, että kirjanpidon tositteet, kirjanpitotapahtumat ja kirjanpitomerkinnät on käsitelty täydellisinä pääkirjanpidossa.
Korot ja koronluonteiset tulot ja menot kirjataan liikekirjanpidossa suoriteperustetta vastaavalla tavalla.
Liikekirjanpidossa muut kuin 1 ja 2 momentissa tarkoitetut tulot ja menot kirjataan samoin kuin talousarviokirjanpidossa.
Jos edellä 42 d §:n 1 ja 2 momenteissa tarkoitetut menot ja tulot on varainhoitovuoden aikana kirjattu liikekirjanpitoon maksuperusteen mukaan, kirjaukset on vähäisiä 42 d §:n 2 momentissa tarkoitettuja tuloja ja menoja koskevia kirjauksia lukuun ottamatta, oikaistava ja täydennettävä ennen tilinpäätöksen laatimista suoriteperusteen tai suoriteperustetta vastaavan tavan mukaisiksi.
Tilivirastojen välinen hallinnan siirto kirjataan liikekirjanpidossa hyödykkeen kuluksi kirjaamatta olevan hankintamenon määräisenä sen jälkeen kun 66 f ja 66 g §:ssä tarkoitetut vähennykset on tehty siirtoajankohtaan asti.
3) velat velan ottamisen yhteydessä syntyneellä emissiovoitolla tai -tappiolla oikaistuun nimellisarvoon, tai jos velka on sidottu indeksiin taikka muuhun vertailuperusteeseen, se arvostetaan tätä korkeampaan muuttuneen vertailuperusteen mukaiseen arvoon;
5 a §5 b §41 c §42 d §42 f §66 b §66 c §